****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 10.jūnijā **Nr.382**

(prot. Nr.24, 32.§)

**Par zemes vienības, kadastra apzīmējums 0500 026 0019, “18.novembra ielas rajonā”, Daugavpilī, daļas nodošanu bezatlīdzības lietošanā**

Pamatojoties uz likuma „Par pašvaldībām” 14.panta pirmās daļas 2.punktu, 14.panta otrās daļas 3.punktu, 15.panta pirmās daļas 7.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo daļu, trešo daļu, trešo prim daļu un sesto daļu,

ņemot vērā, ka zemes vienība ar kadastra apzīmējumu 0500 026 0019 (kadastra numurs 0500 026 0401), “18.novembra ielas rajonā”, Daugavpilī, 76814 m2 platībā ir reģistrēta Daugavpils pilsētas Zemesgrāmatas nodalījumā Nr.100000351016 uz Daugavpils pilsētas pašvaldības vārda, bilances vērtība uz 2021.gada 31.maiju ir 176681,00 EUR, zemes vienībai ir noteikts nekustamā īpašuma mērķis – individuālo dzīvojamo māju apbūve (kods 0601), izskatot Daugavpils pilsētas pašvaldības iestādes “Sociālais dienests” 2021.gada 22.aprīļa iesniegumu Nr.1.-9.2/1340 (reģistrēts Daugavpils pilsētas domē (turpmāk – Dome) 22.04.2021. ar Nr. 1.2.-7/1482), ņemot vērā Domes Īpašuma komitejas 2021.gada 3.jūnija sēdes atzinumu, Domes Finanšu komitejas 2021.gada 3.jūnija sēdes atzinumu, ievērojot sabiedrības intereses un lietderības apsvērumus, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj**:

1. Nodot bezatlīdzības lietošanā Daugavpils pilsētas pašvaldības iestādei “Sociālais dienests”, reģ.Nr.90001998587, juridiskā adrese Vienības ielā 8, Daugavpilī (turpmāk – Dienests), uz 10 gadiem, Daugavpils pilsētas pašvaldībai piederošās zemes vienības ar kadastra apzīmējumu 0500 026 0019 (kadastra numurs 0500 026 0401) “18.novembra ielas rajonā”, Daugavpilī, daļu 14000 m2 platībā (turpmāk – Zemesgabals) (pielikumā zemes vienības daļas shēma), Dienesta vajadzībām ar mērķi īstenot ekoterapiju cilvēkiem ar garīga rakstura traucējumiem.
2. Dienests ir tiesīgs izmantot Zemesgabalu tikai šī lēmuma 1.punktā paredzētajam mērķim.
3. Dienestam ir pienākums nodot Zemesgabalu Daugavpils pilsētas pašvaldībai, ja:
   1. līgums par Zemesgabala nodošanu bezatlīdzības lietošanā tiek izbeigts pirms lēmuma 1.punktā norādītā termiņa;
   2. iestājies lēmuma 1.punktā noteiktais termiņš;
   3. Zemesgabals tiek izmantots pretēji nodošanas bezatlīdzības lietošanā mērķim.
4. Domes Īpašuma pārvaldīšanas departamentam sagatavot Zemesgabala bezatlīdzības lietošanas līgumu.
5. Līgumā par Zemesgabala nodošanu bezatlīdzības lietošanā paredzēt, ka Dienests:
   1. atbild par visu Zemesgabalā esošo inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem, nodrošina Zemesgabala uzturēšanu, sedz ar to saistītos izdevumus;
   2. ievēro Zemesgabalam noteiktos apgrūtinājumus un aprobežojumus, arī ja tie nav ierakstīti zemesgrāmatā;
   3. nepieļauj darbības, kas pasliktina citu zemes lietotāju vai īpašnieku zemes kvalitāti un aizskar likumīgās tiesības un intereses.

Pielikumā: Zemes vienības ar kadastra apzīmējumu 0500 026 0019, “18.novembra ielas rajonā”,

Daugavpilī, daļas 14000 m2 izvietojuma shēma.

Domes priekšsēdētājs *(personiskais paraksts)* I. Prelatovs